paragraph_text: Planovi za gradnju mosta između Švedske i otoka Ölanda su postojali već dosta ranije a Švedski sabor (šved. Sveriges Riksdag) je nekoliko puta već davao smjernice za izgradnju istog. Prvi konkretni planovi predočeni su 1932. međutim tek je 1966. Švedski sabor donio konkretan plan o gradnji nekoliko novih mostova u Kraljevini Švedskoj, i u taj plan je ulazila i izgradnja Ölandskog mosta. Početak radova datiran je 30. prosinca 1967. a most je otvoren za promet 30. rujna 1972. i do 1998. je bio najduži most u Europi.